མ་གསོལ་འདེབས་
དྲི་བཞོན་གྱིས་བསྐྱོད་པས། ། སྣ་ཚོགས་ཡུལ་རིགས་ཧ་རི་ཙནྡན་ལྗོན། ། ཇི་བཞིན་མ་
འདྲེས་གསལ་བའི་དྲི་བསུང་ཅན། ། རྣམ་དག་འཕྲུལ་གྱིས་གསེར་སྦྱངས་འོད་དུ་འབར། །
རྗེས་ཆགས་ཐུགས་རྗེས་འགྲོར་དགོངས་རྒྱལ་རྣམས་ཀྱི། ། གང་འདུལ་སྤྲུལ་པ་ཆུ་ཟླའི་
དཀྱིལ་འཁོར་བཞིན། ། འགྲོར་རྒྱུད་ཡུལ་འཇུག་མཐའ་ཀླས་སྣང་བའི་སྣོད། ། གང་ཟག་སོ་
སྐྱེའི་ཚད་གཟུང་ཡུལ་མིན་ཀྱང་། ། པྲེ་ཏ་པཱུ་རིའི་གནས་ཀྱི་བྱང་ཤར་མཚམས། ། ཤར་
ཕྱོགས་མཧཱ་ཙི་ནའི་ནུབ་བྱང་ངོས། ། ཏེབ་ཚང་མིང་གིས་ཧུ་ཕྱན་ཞེས་འབོད་པའི། ། ཏན་
ཏིག་གསང་བའི་ཤར་ལྷོ་ནམ་མཁའ་རྫོང་། ། བྲག་དམར་སྤོ་མཐོ་རྒྱལ་མཚན་བསྒྲེངས་
འདྲའི་དབུས། ། འཇམ་དབྱངས་སྤྲུལ་པ་ཀོང་ཙེའི་རྫུ་འཕྲུལ་ལས། ། ཉེར་གྲུབ་ཕྱི་ལྟར་འདུ་
བྱེད་གར་གྱིས་སྤྲུལ། ། ནང་ལྟར་འཕགས་པའི་ཐུགས་རྗེས་བྱིན་གྱིས་བརླབས། ། གསང་
བ་ལྟར་ན་གྷི་ཧ་ཏ་དེ་ཝཱ། ། མཁའ་འགྲོའི་གནས་གྱུར་གསང་བའི་ཕོ་བྲང་སྟེང་། ། དབུས་
ན་དགའ་ལྡན་གནས་གཙོ་མི་ཕམ་མགོན། ། འཛམ་གླིང་འགྲོ་ལ་ཆོས་འཁོར་བསྐོར་བའི་
ཚུལ། ། དབུ་གཙུག་སྟོན་པ་མཉམ་མེད་བཅོམ་ལྡན་འདས། ། རྣམ་འདྲེན་སྟོང་གི་བསྐོར་
311

རོང་ཆེན་ཀིརྟི་སྐུ་ཕྲེང་ལྔ་བ་རྗེ་བཙུན་བློ་བཟང་བསྟན་པའི་རྒྱལ་མཚན་གྱི་གསུང་འབུམ།
པའི་རང་རྟགས་སུ། ། ཕྱི་རོལ་དག་པའི་མཆོད་རྟེན་འོད་དུ་འབར། ། གཡས་གཡོན་ཚངས་
དང་བརྒྱ་བྱིན་མཆོད་པའི་གནས། ། རབ་བྱུང་ཆབས་དང་འཁོར་ལོ་རི་མོ་ཅན། ། གནས་
ཀྱི་གཡས་ཕྱོགས་སྤྲུལ་པའི་སངས་རྒྱས་སྟོང་། ། མཆོད་རྟེན་གཟུགས་ལ་གནས་བརྟན་བཅུ་
དྲུག་བཞུགས། ། ཁྱད་པར་འཕགས་པ་གནས་བརྟན་ཀླུ་ཡི་སྡེ། ། བཞུགས་པའི་རྟགས་ལ་
འཁར་བསིལ་གཟུགས་སུ་དོད། ། རྒྱབ་ངོས་གཡས་ནས་འཕགས་པ་སྤྱན་རས་གཟིགས། །
བྱང་སེམས་སྟོང་བཅས་རིགས་དྲུག་སྡུག་བསྔལ་སྦྱོང་། ། ཕྱི་རོལ་བཅུ་གཅིག་དབུ་དང་
སྐུ་ཡི་དབྱིབས། ། ཁྱད་པར་བྲག་ངོས་ཡིག་གཟུགས་གསལ་བར་བཅས། ། རྒྱབ་ངོས་གཡུ་
འབྲུག་ཆུ་སྲིན་འདྲ་བའི་ནང་། ། ཉེ་སྲས་བརྒྱད་དང་འོད་སྲུང་ཉན་ཐོས་འགས། ། འགོགས་
པའི་ཚུལ་བཟུང་བྱམས་པས་གནས་བྱིན་རློབས། ། གཡོན་ངོས་ཨ་རུ་སྤུངས་འདྲའི་གནས་
རྣམས་ལ། ། སྨན་གྱི་བླ་དང་ངན་སོང་ཀུན་འཇོམས་སོགས། ། བདེ་གཤེགས་མང་པོའི་
བྱིན་རླབས་གནས་ཆེན་ཡོད། ། མདུན་ན་བདེ་གཤེགས་བརྒྱད་དང་བྱང་སེམས་བཅས། །
མཁའ་འགྲོ་རྡོ་རྗེ་ཕག་མོའི་གནས་ཆེན་ཡོད། ། ཡི་དམ་དཀྱིལ་འཁོར་བདེ་གཤེགས་བརྒྱད་
ཀྱི་ཚུལ། ། རྟ་བབས་འདྲ་བའི་དབུས་ན་གནས་ཞེས་ཐོས། ། མཐའ་བསྐོར་བཀའ་ཉན་
དྲེགས་པ་ཕོ་མོའི་ཚོགས། ། བསྟན་འཛིན་སྐྱོང་ཞིང་ཉམས་པ་སྒྲོལ་ཕྱིར་བཞུགས། ། སླར་
ཡང་གཡས་ཕྱོགས་སེང་ཁྲི་འདྲ་བའི་དབུས། ། འཇམ་དབྱངས་སྨྲ་སེང་ཆོས་དབྱིངས་གསུང་
དབང་དང་། ། གསང་བའི་བདག་པོ་ཞི་བའི་ཆས་ཅན་རྣམས། ། འཁོར་ཚོགས་རྒྱ་མཚོས་
བསྐོར་བཅས་བཞུགས་གནས་ཡོད། ། གཡས་ཕྱོགས་ལྷ་ཕྲུག་གར་བྱེད་འདྲ་བའི་རིར། །
ལྷ་དང་ལྷ་མ་ཡིན་གྱི་ཐུབ་པ་གཉིས། ། སོ་སོའི་སྡུག་བསྔལ་སྦྱོང་བཞིན་ལེགས་པར་
བཞུགས། ། གཡས་ཕྱོགས་བྲག་ཆེན་ཅུང་ཟད་འདུད་པ་ལ། ། བྱོལ་སོང་ཐུབ་པ་མགོན་པོ་
ཚོགས་བདག་བཞུགས། ། གཡོན་རྒྱབ་འགྱིང་ཞིང་སྤུངས་པའི་རི་བོ་ལ། ། ཡི་དྭགས་དམྱལ་
བའི་ཐུབ་པ་རྣམ་གཉིས་བཞུགས། ། མདུན་གཡོན་གུག་ཅིང་རྩུབ་པའི་རི་བོ་ལ། ། ཤཱཀྱའི་
སྲས་པོའི་བྱིན་རླབས་གནས་ཆེན་ཡོད། ། གཡོན་ཕྱོགས་སྲོག་ཆགས་མཚོན་ཆའི་གཟུགས་
312

གནས་ཡིག
ཅན་ལ། ། ཕྱག་དྲུག་ཆོས་རྒྱལ་མགོན་པོ་གྲི་གུག་ཅན། ། བདེ་དང་ཞིང་སྐྱོང་དྲག་པོ་དམར་
ཟོར་རྒྱལ། ། ཀུན་ཀྱང་ཚར་གཅོད་རྗེས་འཛིན་ལས་ཀུན་མཛོད། ། མདུན་ངོས་མཁའ་
འགྲོ་གར་བྱེད་འདྲ་བ་དང་། ། ཀེང་རུས་ཁྲམ་ཤིང་མཆོད་རྟེན་མཚན་པའི་བྲག ། སྟག་དང་
བྱི་ལ་སེང་གེ་གླང་ཆེན་གཟུགས། ། གསལ་བ་རྣམས་ལ་སོ་སོར་དྲག་པོའི་འཁོར། ། དུད་
སོལ་མ་དང་མཁའ་འགྲོ་སྡེ་ལྔར་བཅས། ། དཔལ་མགོན་བདུན་ཅུ་འཇིག་རྟེན་མཁའ་
འགྲོ་འབུམ། ། རྣམ་མང་ཐོས་སྲས་དུར་ཁྲོད་བདག་པོ་སོགས། ། མ་སྲིང་མཁའ་འགྲོ་སྤྲིན་
ལྟར་འཐིབ་ནས་ཡོད། ། གནས་ཀྱི་སྐུ་རྒྱབ་ཆོས་འབྱུང་བསྣོལ་འདྲའི་རིར། ། གནས་བདག་
མཁའ་འགྲོ་བདེ་སྐྱོང་དབང་མོ་ལ། ། འཇིག་རྟེན་མཁའ་འགྲོ་འབུམ་དང་གཏེར་བདག་
བཅས། ། གཡས་གཡོན་མཆོད་རྟེན་འདྲ་བ་ཉེར་བདུན་ལ། ། དཔའ་བོ་དཔའ་མོ་ཞིང་སྐྱོང་
འབུམ་ཕྲག་བཅས། ། སླར་ཡང་གཡས་གཡོན་གྲུབ་ཆེན་བརྒྱད་བཅུའི་གནས། ། མདའ་
བསྣུན་ཞབས་ཀྱིས་ཁྱད་པར་བྱིན་གྱིས་རློབས། ། གཡོན་ཕྱོགས་སྣང་སྲིད་ཟིལ་གནོན་ཐོད་
འཕྲེང་རྩལ། ། རྩེ་མོ་ལྔ་ལྡན་བྲག་དམར་གནས་ན་བཞུགས། ། རྒྱབ་ཕྱོགས་རིག་འཛིན་གྲུབ་
པའི་སྦས་པའི་གཏེར། ། སྔགས་དང་རྫས་རྒྱུད་མན་ངག་མང་པོར་བཅས། ། མདུན་ན་
བདེ་གཤེགས་རིགས་ལྔའི་གནས་ལ་སོགས། ། མཐའ་ཡས་རྒྱལ་བ་འཕྱུར་བུར་གཏམས་
པའི་ཞིང་། བྱམས་ཆེན་སྐུ་ནི་གྱེན་དུ་འདོམས་སོར་དགུ། ། འཕགས་པའི་གཡས་ངོས་
སེང་གདོང་འདྲ་བ་ལ། ། དཔལ་ཆེན་འཁོར་ལོ་བསྡོམས་པའི་ཕོ་བྲང་ཡོད། ། གཡོན་ཕྱོགས་
པུ་ཏི་སྤུངས་འདྲའི་ངོས་དག་ནས། ། གཤིན་རྗེ་གཤེད་དང་འཇལ་དཔལ་ཁྲོས་པའི་གནས། །
འོག་ཕྱོགས་ཀླུ་རྒྱལ་དགའ་བོ་ཉེ་དགའ་བཞུགས། ། གཡོན་ཕྱོགས་བྲག་དམར་མཆོང་རྫོང་
ནམ་མཁའ་ལྡིང་། ། བཅོམ་ལྡན་ཚེ་དཔག་མེད་ཀྱི་ལྷ་ཚོགས་དང་། ། བདེ་མཆོག་ལས་སྐྱེས་
ཚེ་ཆུ་ཚེ་རྫས་སོགས། ། ཚེ་སྒྲུབ་རིན་ཆེན་གཏེར་གྱི་བང་མཛོད་ཡོད། ། གཞན་ཡང་གཡོན་
ཕྱོགས་རྒྱང་ ང་གྲགས་ཕྱེད་གཉིས་ན། ། རྒྱལ་ཡུམ་ཨུཏྤལ་འཛིན་ལ་ཐུགས་རྗེའི་མཚོར། ། སྐུ་
ཡི་སྣང་བརྙན་གསལ་ཤར་རང་བྱུང་རྟེན། ། མཐོང་བ་དོན་ལྡན་འཇིགས་པ་བརྒྱད་སྐྱོབ་
313

རོང་ཆེན་ཀིརྟི་སྐུ་ཕྲེང་ལྔ་བ་རྗེ་བཙུན་བློ་བཟང་བསྟན་པའི་རྒྱལ་མཚན་གྱི་གསུང་འབུམ།
བཞུགས། ། སྔོན་ཚེ་འཇམ་དཔལ་གྲུབ་པའི་རྣལ་འབྱོར་པས། ། ཡེ་ཤེས་མཚན་མའི་རྟགས་
དང་དུས་རྣམས་བསྟུན། ། བློ་ལྡན་རི་བོང་གཟུགས་ཀྱི་བརྡར་བསྟན་ནས། ། དགྱེས་ཞལ་
འཛུམ་པའི་འཕགས་མ་ཏཱ་རེ་མ། ། པོ་ཊ་ལ་ནས་འགྲོ་འདྲེན་སྙིང་རྗེའི་གཟུགས། ། རྣམ་
དག་སྨིན་ལེགས་མཁའ་མཉམ་ཡིད་ཙམ་གྱིས། ། ཡིད་ཀྱི་མེ་ལོང་གསལ་ཕྱིར་ལེགས་ཤར་
བ། ། གསོལ་བཏབ་བསླུ་མེད་འདི་ཕྱིའི་གཏན་འདུན་འགྲུབ། ། འཕགས་མའི་སྣང་བརྙན་
བཞུགས་པའི་མདུན་ངོས་ནས། ། ཁ་སར་པ་ནི་ཡིད་བཞིན་འཁོར་ལོ་དང་། ། དབང་གི་
ལྷ་མཆོག་ཧྱ་གྲཱ་ཝ་བཞུགས། ། དེ་ཡི་གཡས་ངོས་རྒྱལ་མཚན་བསྒྲེངས་འདྲ་ལ། ། སྨན་
བླ་བདེ་གཤེགས་བརྒྱད་ཀྱི་ཕོ་བྲང་ཡོད། ། གཡོན་ངོས་སྲིན་པོའི་གདོང་པ་འདྲ་བའི་
རིར། ། འཁོར་ལོ་ཆེན་པོ་འབྱུང་པོ་འདུལ་བྱེད་དང་། ། དྲེགས་པ་ཀུན་འདུལ་གསང་
བདག་ལྷ་ཚོགས་བཞུགས། ། དེ་ལོགས་རྣམ་མང་ཐོས་སྲས་ཕོ་བྲང་དང་། ། ཀླུ་རྒྱལ་དམར་
པོ་གནས་ཀྱི་སྲུང་མ་ཡོད། ། གཡོན་རྒྱབ་རུས་སྦལ་བ་དན་རུང་སྤུང་འདྲ་ལ། ། མི་འཁྲུག་
པ་དང་སྒྲོལ་མ་ཉེར་གཅིག་གནས། ། ཐུགས་རྗེ་ཆེན་པོ་ངན་སོང་ཀུན་འཇོམས་བཞུགས། །
མདུན་གྱི་རྒྱབ་ངོས་མདུང་རྩེ་བསྒྲེངས་འདྲ་ལ། ། བདུད་རྒྱལ་ཐོད་ཕྲེང་ཅན་དང་ཀླུ་
རྒྱལ་གནས། ། གཡོན་མདུན་གུར་ཞལ་བེར་དང་ལྷ་མོ་སོགས། ། སླར་ཡང་གནས་སྲུང་
བཙན་རྒོད་འཁོར་བཅས་བཞུགས། ། གཡོན་མདུན་མཁའ་འགྲོ་གསང་བའི་བྲག་ཕུག་
ནས། ། བཞད་པ་རྡོ་རྗེ་ཚེ་རིང་མཆེད་ལྔ་དང་། ། ཁྱད་པར་བཀྲ་ཤིས་ཚེ་རིང་གནས་མཆོག་
ཡོད། ། གནས་འདིའི་ཕྱོགས་མཚམས་སྐྱོང་བའི་མི་མིན་ཀུན། ། རྡོ་རྗེའི་རྭ་བར་གཡར་དམ་
ཐོད་བཞེས་པའི། ། དཀར་ཕྱོགས་སྐྱོང་བ་ཤས་ཆེར་མང་བའི་ཕྱིར། ། བདེ་ཆེན་དག་པའི་
ཕོ་བྲང་ལྟ་བུར་མཆིས། ། ཕྱི་རོལ་ཀོང་ཚེའི་འཕྲུལ་གྱི་འདུ་བྱེད་ལས། ། ལེགས་གྲུབ་རྒྱལ་
བའི་མཛད་པ་བཅུ་གཉིས་དང་། ། རྣམ་དག་འཇམ་དབྱངས་སྤྲུལ་པའི་བླ་མ་ཡིས། ། ལེགས་
བཞེངས་མཆོད་རྟེན་མཐོང་བ་དོན་ལྡན་སོགས། ། ཕྱི་ནང་གསང་བའི་བཀོད་པ་རིན་
ཆེན་མཛོད། ། རྣམ་གསུམ་རྟེན་གྱིས་ཡེ་ཤེས་དབང་གི་རྒྱལ། ། ཡིད་ཅན་དགོས་འདོད་རེ་
314

གནས་ཡིག
བའི་ཆར་འབེབས་པ། ། ཕུལ་བྱུང་མཆོད་པའི་རྟེན་གཅིག་འདི་རྨད་བྱུང་། ། སྤྱིར་ན་སྣོད་
བཅུད་རྟེན་དང་བརྟེན་པའི་འཕྲུལ། ། རྒྱལ་བའི་ཡེ་ཤེས་འགྲོ་རྒྱུད་ཡིན་མོད་ཀྱང་། ། ཁྱད་
པར་དབང་ཕྱོགས་ནོར་འཛིན་གཏེར་བུམ་ལྟོར། ། རང་བྱུང་རྒྱལ་བའི་བཅུད་བཟང་གང་
འདི་རྨད། ། གང་འདིར་གུས་པས་གསོལ་འདེབས་བསྐོར་ཕྱག་སོགས། ། རབ་དཀར་དགེ་
བས་ཀུན་གཟོད་ཡངས་པའི་སར། ། ལྷག་བསམ་བསླུ་མེད་འཛམ་བུའི་རྐང་འཐུང་གིས། །
བྱང་གྲོལ་སྐུ་གསུམ་གསེར་སྦྱངས་ཅིས་མི་སྨིན། ། དེའི་ཕྱིར་གཉུག་མར་གནས་དང་གློ་
བུར་སོགས། ། ཆོས་དང་དད་པའི་རྗེས་འབྲང་གསལ་རྡུལ་རིགས། ། རྒྱུད་གསུམ་དག་པའི་
དགེ་བའི་ས་བོན་ལས། ། ཡེ་ཤེས་འབྲས་བཟང་སྨིན་ངེས་ལེགས་བརྩོན་མཛོད། ། གང་
འདིར་མཆོད་བསྟོད་གསོལ་བཏབ་ལུས་ཅན་ཀུན། ། གནས་སྐབས་ནད་གདོན་ཞི་ཞིང་
བསོད་ནམས་རྒྱས། ། མཐར་ཐུགས་ལམ་གྱི་བགྲོད་པ་མྱུར་རྫོགས་ནས། ། ཟུང་འཇུག་ནོར་
བུའི་གླིང་དུ་ཕྱིན་ངེས་ཞུ། །
འདིར་སྨྲས་པ། ། ཐབས་ཤེས་ཟུང་འཇུག་ཚོགས་གཉིས་རྒྱ་མཚོའི་དབུས། ། ཡེ་ཤེས་
བླ་མེད་རབ་རྫོགས་ཡོངས་འདུའི་ལྗོན། ། སྐུ་གསུམ་མཚན་དཔེའི་ལོ་འདབ་གཡུར་ཟ་བ། །
ཡོངས་རྫོགས་སྲིད་ཞིའི་དཔལ་གྱུར་མི་ཕམ་མགོན། ། ཐུགས་བསྐྱེད་རིན་ཆེན་སྲ་མཁྲེགས་
དག་པའི་ཁམས། ། འཇུག་པའི་འཕྲིན་ལས་ཡོངས་དག་ས་འཛིན་དབང་། ། མཛད་བཟང་
རྒྱལ་བའི་སྣང་བརྙན་ཉི་ཟླའི་འོད། ། འགོག་མེད་རང་སྣང་གླིང་བཞིར་འོད་དུ་འབར། །
རྒྱལ་དང་དེ་སྲས་འཕྲུལ་གྱིས་ཀུན་གསལ་མང་། ། སྒྲིབ་མེད་གསལ་བའི་སྣང་བརྙན་འབུམ་
འཆར་བ།
ཀྱི་
ང་བ། ། ལྷག་བསམ་བློ་གྲོས་ར་རི་ཉེར་བསལ་ནས། ། སྐལ་བཟང་འཆི་མེད་ཡོངས་
་གཟིགས་མོར་སྤེལ། ། སྔོན་སྦྱངས་ལྔ་ལྡན་མངོན་ཤེས་སོགས་མེད་ཀྱང་། ། བསླུ་མེད་རྩ
བ་གསུམ་ལ་གསོལ་བཏབ་ཅིང་། ། སྔོན་བྱོན་དམ་པའི་བཻཌཱུར་ཁོག་པ་ནས། ། གནས་ཡིག་
དྲུག་ལྡན་རྒྱུད་མང་དབྱངས་སུ་བསྒྲེངས། ། རབ་དཀར་དགེ་བས་རིན་ཆེན་གསེར་སྦྱངས་
རྒྱུད། ། སྟོབས་བཅུའི་ལམ་གྱི་འགྱུར་ཁུག་ཉེར་རྫོགས་ནས། ། ཟུང་འཇུག་ཡེ་ཤེས་གྲུབ་
315

རོང་ཆེན་ཀིརྟི་སྐུ་ཕྲེང་ལྔ་བ་རྗེ་བཙུན་བློ་བཟང་བསྟན་པའི་རྒྱལ་མཚན་གྱི་གསུང་འབུམ།
པའི་རྒྱལ་ཐབས་ཀྱིས། ། འགྲོ་ཀུན་རྣམ་མཁྱེན་མགྲོན་དུ་བསུར་བྱིན་རློབས། ། རྩ་གསུམ་
ཡེ་ཤེས་བྱིན་རླབས་ཆུ་འཛིན་ལས། ། རྣམ་དག་འདོད་དགུའི་དབྱར་སྐྱེས་དབྱངས་སྒྲོགས་
ཤིང་། ། སྣོད་བཅུད་དགེ་ལེགས་གྲུ་ཆར་འབེབས་བཞིན་པར། ། ཕན་བདེའི་བཀྲ་ཤིས་སྙེ་མ་
བཞད་གྱུར་ཅིག 1 །
ཅེས་མ་ཧཱ་ཙི་ནའི་ཡུལ་གྲུ་ཆེན་པོར་འཇམ་དབྱངས་སྤྲུལ་པའི་འཕྲུལ་གྱི་མི་བཞི་ཞེས། ཇི་ཀོང་། ཇི་ནོང་།
ཝང་ཐཱ། ཀོང་རྩེ་ཞེས་པའི་མི་བཞི་བྱུང་བའི་ཡ་གྱལ། ཀོང་རྩེ་འཕྲུལ་གྱི་རྒྱལ་པོས་སྤྲུལ་པའི་གར་གྱིས་བསྐྲུན་
པའི་གནས་ཆེན་བྱམས་པ་འབུམ་གླིང་གི་གནས་ཡིག་དཔག་བསམ་ཡོངས་འདུའི་ལྗོན་པ་ཞེས་བྱ་བ་འདིའང་།
འབུམ་གླིང་རང་གི་ཁྲི་ཆེན་སྐུ་སྐྱེ་བློ་བཟང་རྣམ་རྒྱལ་དང་། ། རྗེ་བཙུན་སྒྲོལ་མའི་གནས་མཆོག་སྒྲོལ་མ་ཕུག་
པའི་ཁྲི་ཆེན་སྐུ་སྐྱེ་བྱམས་པ་ཚུལ་ཁྲིམས་རྒྱ་མཚོ་སྟེ་ཁྲི་ནོན་ཟུང་གི་གསུང་གིས་བསྐུལ་བ་བཞིན། ཕྱོགས་མྱུལ་གྱི་
བཙུན་པ་བློ་བཟང་བསྟན་པའི་རྒྱལ་མཚན་གྱིས་རང་གི་གོང་མ་འགྲོ་མགོན་བསྟན་པ་རབ་རྒྱས་ཀྱི་གསུང་
དང་མཁའ་འགྲོའི་ལུང་ལ་གཞི་བགྱིས་སྟེ། ཐོག་མཐའི་བསྔོ་སྨོན་སོགས་ཀྱིས་བརྒྱན་ནས། རྣམ་བྱུང་གི་ལོའི་རྟ་
བདུན་གྱི་དབང་པོ་གཞུའི་ཁྱིམ་དུ་སྤྱོད་པ། ། ཚིམ་བྱེད་ཟླ་བའི་དམར་ཕྱོགས་ཟུང་འཇུག་ཟླ་བའི་མཚན་མས་སྤྲས་
པའི་དུས་ཚོད་དགེ་བར་རྒྱ་བོད་ཀྱི་སའི་མཚམས་ཧོར་ཚང་སྨད་ཀྱི་ཆུ་བཟང་ནས་སྲིད་ཞིའི་གཡང་བརྟན་གྱི་གུར་
ནས་འཕྲལ་དུ་བགྱིས་པའི་ཡི་གེ་པ་ནི་བྷིཀྵུ་ཝ་གིནྡྲ་ཤྲཱིས་བགྱིས་པ་སརྦ་ཛ་ཡཿནྟུ། ། མངྒ་ལཾ། །
316

གནས་ཡིག